Lillestrøm stasjon

Lillestrøm stasjon ligger i Lillestrøm sentrum. Dette er eneste stopp for Flytoget mellom Oslo og Gardermoen. Stasjonen er også sentral for lokaltog i Oslo-området, hvor fire ruter er innom. Like ved stasjonen ligger Lillestrøm bussterminal, som er endeholdeplass for mange av Ruters busslinjer. Lillestrøm stasjon er Norges tredje største jernbanestasjon målt i antall reisende og eies av Bane NOR.

Til Hovedbanens åpning ble det anlagt stasjon på vestsiden av Nitelva med en stasjonsbygning tegnet av Schirmer og von Hanno. Denne stod helt til 1987. Til Kongsvingerbanens åpning i 1862 ble det laget nytt stasjonsanlegg øst for Nitelva med ny stasjonsbygning. Også denne bygningen er revet. Den stasjonsbygningen de fleste forbinder med Lillestrøm, ble tegnet av Gudmund Hoel, og tatt i bruk i mars 1930Konger, smugling og snømåking for hånd. Her er historien om Lillestrøm stasjon rb.no  Besøksdato 6. mai 2024. Den er fremdeles det store blikkfanget ved stasjonen, men bygningen som brukes i dag, er tegnet av Arne Henriksen og ble tatt i bruk ved Gardermobanens åpning i 1998.

To godstog kolliderte på Lillestrøm stasjon 5. april 2000, og det oppsto brann i vogner lastet med 94 tonn propan. Det var risiko for eksplosjon (BLEVE), og ca. 2000 mennesker ble evakuert.Konsekvenser av en BLEVE (NOU 2001: 09) regjeringen.no. Besøksdato 19. januar 2014

Linjer og ruter

Referanser

 Litteratur 



 Eksterne lenker 


Kategori:Jernbanestasjoner på Hovedbanen
Kategori:Jernbanestasjoner på Gardermobanen
Kategori:Jernbanestasjoner på Kongsvingerbanen
Kategori:Jernbanestasjoner i Lillestrøm
Kategori:Lillestrøm by
Kategori:Jernbanestasjoner åpnet i 1854
Kategori:1854 i Norge
Kategori:Arne Henriksen
Kategori:Gudmund Hoel